ОБЩИНСКА ИЗБИРАТЕЛНА КОМИСИЯ - ГРАД БЯЛА

РЕШЕНИЕ № 4
БЯЛА, 24.05.2022 г.


ОТНОСНО: Формиране и обявяване на единни номера на избирателни секции в община Бяла, област Варна при провеждане на частични избори за кмет на кметство с. Попович, насрочени на 03 юли 2022 година.
Съгласно т.15 от Хронограмата за частичните избори за кметове, насрочени на 3 юли 2022 г. (приета с решение № 1146-МИ от 17 май 2022 г. на ЦИК), Общинската избирателна комисия не по-късно от 35 дни преди изборния ден формира единните номера на избирателните секции в общината съобразно единната номерация на секциите, определена с решение на ЦИК. Постъпила е  Заповед № РД 07 00 – 246/23.05.2022 г. на Кмета на Община Бяла за образуване на една избирателна секция на територията на община Бяла, област Варна за частичните избори за кмет на кметство с. Попович на 03.07.2022 г.
Предвид горното, на основание чл. 87, ал.1, т.7, чл.8, ал.8 във връзка с чл.464, т.13 от ИК, т.15 от Хронограмата за частичните избори за кметове, насрочени на 3 юли 2022 г. (приета с решение № 1146-МИ от 17 май 2022 г. на ЦИК) и Заповед № РД 07 00 – 246/23.05.2022 г. на Кмета на Община Бяла, с единадесет гласа „ЗА“ , ОИК – БЯЛА
РЕШИ :

1. Формира единен номер на секционната избирателна секция при провеждане на частични избори за кмет на кметство с.Попович, насрочени на 03 юли 2022 година, като единният номер на избирателната секция се състои от девет цифри, групирани във вида: АА ВВ СС XXX, където:

           АА е номер 03 – номер на Област Варна;

           ВВ е номерът на общината в изборния район, съгласно ЕКАТТЕ;

           СС е номерът на административния район за град Бяла, съгласно ЕКАТТЕ;

           ХХХ  е номерът на секция.

2. Обявява единен номер на секционната избирателна секция при провеждане на частични избори за кмет на кметство с.Попович, насрочени на 03 юли 2022 година, както следва:

· Избирателна секция № 03 05 00 006,  населено място с. Попович, бивш търговски обект на ПК „Приморие“.
 Забележка: Предвидено е образуването на един брой специална избирателна секция на основание чл.90, ал.1 от ИК и Заповед № РД 07 00 – 246/23.05.2022 г. на Кмета на Община Бяла, която би се образувала при наличие на необходимия брой избиратели, а именно:

· Секция за гласуване с подвижна избирателна кутия

· избирателна секция  03 05 00 007 – с. Попович, бивш търговски обект на ПК „Приморие“.
Настоящото решение подлежи на обжалване в 3- дневен срок от обявяването му пред ЦИК, съгласно чл.88 ал 1 от ИК.

         ПРЕДСЕДАТЕЛ :

         Марияна Ценова

         СЕКРЕТАР : 
         Цветелина Минчева

